ئەبوو عوبەیدە
ئەبوو عوبەیدە () کونیەی وتەبێژی ڕەسمی کەتیبەکانی شەهید عیزەدین قەسام باڵی سەربازی بزووتنەوەی حەماسە. بەیەکێک لەیەکەمین داواکراوەکانی لیستی تیرۆرکردنی ئیسرائیل دادەندرێ بەهۆی کاریگەری لە چەسپاندنی شەڕی دەرونی و ڕاگەیاندنی نێوان حەماس و ئیسرائیل. بە ئەبوو عوبەیدە ناو دەبری وەک خۆشەویستیەک بۆ ئەبوو عوبەیدەی جەراح.

دەرکەوتنەکان 
بۆ یەکەم جار ساڵی ٢٠٠٦ لەسەر شاشە دەرکەوت بۆ ڕاگەیاندنی دەستگیرکردنی گلعاد شالیت لەلایەن کەتیبەکانی قەسام، و لەو کاتەوە ناسنامەکەی نەزاندراوە. لە گۆنگرەی ڕۆژنامەوانی، لەمزگەوتەکانی غەزە، لەکەناڵە ئاسمانیەکان، یان لەیەکێک لە کۆڵانەکانی غەزە دەردەکەوێت. گەڕان بۆ ئەبوو عوبەیدە لەگۆگل حەوت ملیۆن ئەنجام و لە یوتیوب پەنجا هەزار ڤیدیۆ دەدا بەدەستەوە. بەپێی ڕاپۆرتە فەلەستینیەکان کۆمەڵێکی کەم دموچاوی ئەبوو عوبەیدە دەناسن و لە دەزگاکانی ڕاگەیاندن دەرنەکەوتوە و دەرناکەوێت، چەندین ساڵە سوپای ئیسرائیل هەوڵدەدات دەستی پێبگات بەڵام ناسنامەکەی تاوەکو ئێستا بەنەزاندراوی ماوەتەوە. ئەبوو عوبەیدە وتەکانی بە دروشمی "ئەوە جیهادی سەرکەوتن یان شەهید بوونە" تەواو دەکات، کە عیزەدین قەسام پێش شەهیدبوونی ساڵی ١٩٣٥ ئەو دروشمەی گوتووە.

لەکاتی گرژیەکانی نێوان فەلەستین  و ئیسرائیل ٢٠٢١ 
لە کاتی جەنگی شمشێری قودس لە ئایاری ٢٠٢١ هاتنی ناوی ئەبوو عوبەیدە ئاماژەبوو بۆ ڕودانی ڕوداوێکی گەورە، بەتایبەتی لە بەدەست هێنانی دەستکەوتێکی سەربازی بۆ بەرەنگاری فەلەستینی. ئەوەش بەهۆی ڕاستگۆیی لەباسکردنی دەسکەوتەکانی بەرەنگاری، زیانەکانی هێزەکانی ئیسرائیل، و بوونی زیان لەڕیزەکانی بەرەنگاری فەلەستین. لەم بارەیەوە پەیامنێری سەربازی ئیسرائیل گیلی کوهین ڕایگەیاند کە جەماوەری ئیسرائیل زیاتر باوەڕ بەلێدوانەکانی وتەبێژی قەسام دەکەن وەک لێدوانەکانی وتەبێژەکانی سوپای ئیسرائیل.

سەرچاوەکان 

زیندووان
حەماس
کەسە نەناسراوەکان